*Proiect*

**GUVERNUL REPUBLICII MOLDOVA**

**HOTĂRÎRE** nr. **\_\_\_\_\_**

din „\_\_” \_\_\_\_\_\_\_\_\_\_\_\_\_\_ 2021

**cu privire la aprobarea Programul național de consolidare și realizare a măsurilor de protecție antiteroristă a obiectivelor infrastructurii critice pentru anii 2021-2025 și a Planului de acțiuni pentru realizarea acestuia**

În temeiul art.19 din Legea nr.120/2017 cu privire la prevenirea și combaterea terorismului (Monitorul Oficial al Republicii Moldova, nr.364-370, art.614), pct. 7 subpct. 1) și 2) din Regulamentul privind protecția antiteroristă a infrastructurii critice, aprobat prin Hotărârea Guvernului nr.701/2018 (Monitorul Oficial al Republicii Moldova, 207, nr.277-284, art.773), Guvernul HOTĂRĂȘTE:

1. Se aprobă Programul național de consolidare și realizare a măsurilor de protecție antiteroristă a obiectivelor infrastructurii critice pentru anii 2021-2025 și Planul de acțiuni pentru realizarea acestuia (se anexează).
2. Autoritățile cu atribuții în domeniul prevenirii și combaterii terorismului vor întreprinde măsurile necesare în scopul executării prevederilor documentului de politici.
3. Controlul asupra executării prezentei hotărâri se pune în sarcina Serviciului de Informații și Securitate al Republicii Moldova.

**PRIM-MINISTRU Natalia GAVRILIȚA**

**Contrasemnează:**

Ministrul afacerilor interne Ana REVENCO

Ministrul justiției Sergiu LITVINENCO

Ministrul apărării Anatolie NOSATÎI

Ministrul economiei Sergiu GAIBU

Ministrul afacerilor externe

și integrării europene Nicu POPESCU

Ministrul sănătății Ala NEMERENCO

Ministerul muncii și protecției sociale Marcel SPATARI

Ministrul finanțelor Dumitru BUDEANSCHI

Ministrul educației și cercetării Anatolie TOPALĂ

Ministrul agriculturii și industriei alimentare Viorel GHERCIU

Ministerul mediului Iuliana CANTARAGIU

**PROGRAMUL NAȚIONAL**

de consolidare și realizare a măsurilor de protecție antiteroristă a obiectivelor infrastructurii critice pentru anii 2021-2025

**I. INTRODUCERE**

Luând act de mediul de securitate la nivel regional și internațional, caracterizat prin amenințări asimetrice, creșterea recrudescenței terorismului prin comiterea unor atentate de rezonanță, intensificarea acțiunilor de recrutare a noilor membri și propagare a ideologiilor radicale, amenințarea cu noi atentate de amploare în spațiul UE, creșterea fluxurilor de migrațiune din zonele de conflicte, denotă tendințe îngrijorătoare a acestui fenomen în spațiul european, reprezintă o provocare majoră la adresa stabilității și securității regionale și naționale, inclusiv tranzitarea țării de către elemente cu tangență la entitățile teroriste internaționale, creând deficiențe și vulnerabilități în organizarea sistemelor de protecție antiteroristă la obiectivele infrastructurii critice;

Conștientizând că perturbarea sau distrugerea obiectivelor infrastructurii critice poate provoca un impact negativ pentru siguranța, securitatea, bunăstarea socială și economică a statului, pierderi de servicii esențiale, pericol pentru viața, sănătatea oamenilor și efecte negative asupra mediului, se impune elaborarea și implementarea la nivel național a ansamblului de măsuri de ordin juridic, organizatoric, economico-financiar, ingineresc, de regim, operativ, informativ, contrainformativ, etc. Masurile întreprinse de autoritățile publice centrale și locale, operatori ai obiectivelor infrastructurii critice, precum și de persoane împuternicite în acest sens au drept scop asigurarea funcționalității și integrității infrastructurii critice și totodată descurajarea, diminuarea și neutralizarea amenințărilor, riscurilor și reliefarea a punctelor vulnerabile;

Fiind convinși că asigurarea funcționalității și securității infrastructurii critice trebuie să ocupe un loc deosebit în politica de securitate a statului, exprimată prin conjugarea eforturilor comune ale autorităților cu competențe în domeniu,

Având intenția de a reglementa și sistematiza acțiunile operatorilor în scopul asigurării funcționalității, continuității și integrității infrastructurii critice;

Călăuzindu-ne de prevederile Rezoluției 2341 (2017) a Consiliului Securității al Organizației Națiunilor Unite, Legii nr. 120/2017 cu privire la prevenirea și combaterea terorismului, Hotărârii Guvernului nr. 701/2018 *„pentru aprobarea Regulamentului privind protecția antiteroristă a infrastructurii critice”*, Hotărârii Guvernului nr. 996/2018 *„cu privire la aprobarea Regulamentului privind organizarea și desfășurarea testelor antiteroriste”*, Hotărârii Guvernului nr. 995/2018 *„cu privire la aprobarea Sistemului național de alertă teroristă”*;

Se prezintă spre aprobare,Programul Național de consolidare și realizare a măsurilor de protecție antiteroristă a obiectivelor infrastructurii critice pentru anii 2021-2025 *(în continuare - Programul Național)* și Planul de implementare a Programului Național de consolidare și realizare a măsurilor de protecție antiteroristă a obiectivelor infrastructurii critice pentru anii 2021-2025.

**II. ANALIZA SITUAȚIEI, SCOPUL ȘI OBIECTIVELE PROGRAMULUI NAȚIONAL ȘI PRINCIPIILE DE ASIGURARE A PROTECȚIEI ANTITERORISTE A INFRASTRUCTURII CRITICE**

Provocările actuale la adresa infrastructurii critice trebuie să găsească răspunsuri adecvate, materializate în politici și strategii de gestionare, investiții în domeniul asigurării și consolidării securității, programe educaționale și de pregătire/instruire a personalului, conștientizarea riscurilor la nivelul opiniei publice, perfecționarea managementului situațiilor de criză.

Factorii de risc la adresa infrastructuri critice se rezumă la elemente, situații, împrejurări sau condiții interne și externe, care pot provoca consecințe negative și de lungă durată asupra echilibrului și stabilității sociale, economice, politice și de apărare.

Elaborarea și implementarea Programului Național a fost condiționată de necesitatea:

1. stabilirii la nivel național a unor standarde în domeniul asigurării protecției obiectivelor infrastructurii critice;
2. creării unui sistem de responsabilități pe segmentul protecției fizice în domeniul infrastructurii critice;
3. cultivării și realizării unei culturi de securitate;
4. identificării și înlăturării vulnerabilităților în procesul de asigurare a securității infrastructurii critice;
5. eficientizării managementului riscurilor în infrastructura critică;
6. creării unui sistem eficient de monitorizare a situației de securitate în infrastructura critică;
7. ajustării legislației naționale în domeniu, la rigorile internaționale.

Scopul prezentului Program Național constă în optimizarea proceselor de asigurare a protecției antiteroriste la obiectivele infrastructurii critice prin eficientizarea măsurilor organizatorice de prevenire și diminuare a riscurilor în următoarele sectoare: securitate, siguranța alimentară, sănătate, bunăstare economică și socială, energetică, siguranța investițională etc.

Pentru atingerea scopurilor propuse este necesară realizarea următoarelor obiective:

1. instituirea și implementarea la nivel național a unor standarde în asigurarea protecției infrastructurii critice;
2. elaborarea și realizarea măsurilor organizatorice de instruire, monitorizare, evaluare și control de lungă durată privind eficientizarea măsurilor de protecție fizică a infrastructurii critice;
3. asigurarea funcționării sigure și stabile a infrastructurii critice;
4. extinderea colaborării internaționale în domeniul securității infrastructurii critice;
5. asigurarea funcționării mecanismelor de reacție la eventuale situații de criză teroristă în infrastructura critică;
6. reducerea vulnerabilităților.

Activitatea practică de asigurare a protecției antiteroriste a infrastructurii critice se bazează pe principiile:

1. responsabilității operatorilor obiectivelor infrastructurii critice pentru funcționarea sigură și stabilă a sistemelor, elementelor sau componentelor acestora;
2. priorității securității vieții și sănătății populației;
3. evaluării complexe a pericolelor și implementarea măsurilor de prevenire a acestora;
4. durabilității și continuității măsurilor de protecție;
5. responsabilității comune a sectorului privat și celui de stat;
6. dezvoltării parteneriatului între autoritățile publice și operatori.

**III. IMPACTUL PROGRAMULUI**

Implementarea prezentului Program și Planului de acțiuni va contribui la:

1. realizarea de către Republica Moldova a prevederilor Rezoluției 2341 (2017) a Consiliului Securității al Organizației Națiunilor Unite din 13.02.2017;
2. eficientizarea monitorizării și controlului privind respectarea prevederilor legislației naționale în domeniul protecției antiteroriste a obiectivelor infrastructurii critice;
3. dezvoltarea dialogului și cooperării cu operatorii obiectivelor infrastructurii critice întru rezolvarea problemelor și minimizarea riscurilor ce țin de asigurarea securității antiteroriste;
4. consolidarea potențialului național în domeniul prevenirii terorismului;
5. instituirea și implementarea la nivel național a unor standarde în asigurarea protecției infrastructurii critice;
6. asigurarea funcționării mecanismelor de reacție la eventuale situații de criză teroristă în infrastructura critică;
7. reducerea vulnerabilităților de securitate la adresa obiectivelor infrastructurii critice;
8. responsabilizarea operatorilor infrastructurii critice naționale;
9. dezvoltarea parteneriatului între autoritățile publice cu competențe în domeniu și operatori.

**IV. COSTURILE ȘI RISCURILE DE IMPLEMENTARE**

Finanțarea prezentului Program se va efectua din contul și în limitele bugetelor operatorilor, precum și din alte surse financiare, conform cadrului legal.

Realizarea prezentului Program reliefează următoarele riscuri:

1) inacțiunea sau reticența operatorilor obiectivelor infrastructurii critice responsabili de realizarea obiectivelor Programului;

2) resurse financiare limitate în bugetele operatorilor, destinate eficientizării și modernizării sistemelor/procedurilor de protecție și pază;

3)calificarea necorespunzătoare a personalului, de diferit nivel, responsabil de implementarea obiectivelor - acțiunilor din Planul de acțiuni de implementare a Programului Național.

**V. PĂRȚILE IMPLICATE ÎN IMPLEMENTAREA PROGRAMULUI ȘI PROCEDURILE DE RAPORTARE**

În calitate de operatori sunt ministerele, alte autorități sau instituții publice și persoanele juridice, indiferent de tipul de proprietate și forma juridică de organizare, care au în gestiunea lor obiective incluse în Nomenclatorul național al infrastructurii critice (HG nr.701/2018), care sunt responsabili pentru funcționarea sigură și stabilă a sistemelor, elementelor, sau componentelor acestuia.

Astfel, operatorii obiectivelor infrastructurii critice sunt obligați să asigure:

1. buna funcționare a obiectivelor din gestiune;
2. dezvoltarea politicilor de securitate și capacităților proprii de reacție la eventuale situații de criză;
3. desemnarea persoanelor responsabile de protecția antiteroristă a obiectivelor infrastructurii critice;
4. instruirea personalului;
5. interacțiunea cu organele de control și monitorizare;
6. accesul ofițerilor din cadrul Centrului Antiterorist al Serviciului de Informații și Securitate în sediile și obiectivele speciale aflate în gestiunea acestora, prevăzute în Nomenclatorul național al infrastructurii critice, pentru verificarea și/sau desfășurarea activităților specifice de prevenire și combatere a terorismului;
7. înlăturarea, la recomandarea Centrului Antiterorist, a deficiențelor și vulnerabilităților identificate urmare a controalelor sau desfășurării testelor antiteroriste la obiectivele infrastructurii critice;
8. monitorizarea continuă a protecției fizice la aceste obiective;
9. modernizarea sistemelor de protecție și pază a acestora;
10. executarea necondiționată a prevederilor actelor normative cu incidență domeniu.

Operatorii obiectivelor infrastructurii critice au dreptul:

1. să solicite suportul Centrului Antiterorist în cazul efectuării unor studii, verificări, analize a eficienței protecției fizice a obiectivelor infrastructurii critice din gestiune;
2. să participe în diverse proiecte și programe de finanțare și să obțină fonduri pentru modernizarea sistemelor de protecție la obiective;
3. să solicite Centrului Antiterorist organizarea instruirii personalului responsabil de asigurarea securității la obiectiv, acordarea suportului la elaborarea unor ghiduri sau instrucțiuni de specialitate, consultări etc.;
4. să încheie acorduri de cooperare, schimb de experiență cu alți operatori naționali și regionali.

În calitate de autoritate națională în domeniul prevenirii și combaterii terorismului, Centrul Antiterorist are următoarele atribuții:

1. elaborează programe naționale privind protecția antiteroristă a infrastructurii critice și coordonează procesul de implementare a acestora;
2. elaborează și propune spre aprobare proiectul Planului de implementare a programelor naționale privind protecția antiteroristă a infrastructurii critice;
3. întreprinde măsuri de prevenire și combatere a amenințărilor de natură extremist-teroristă la adresa infrastructurii critice;
4. actualizează și gestionează Nomenclatorul național al infrastructurii critice ;
5. implementează, actualizează și coordonează realizarea Planului de implementare a programelor naționale privind protecția antiteroristă a infrastructurii critice;
6. deține și gestionează baza de date a infrastructurii critice;
7. remite din oficiu operatorilor extrase din Nomenclator, cu indicarea categoriei de vulnerabilitate a obiectivelor din gestiune;
8. asigură suportul necesar la completarea pașaportului antiterorist și la luarea deciziilor pentru soluționarea problemelor apărute în procesul de identificare, desemnare și protecție antiteroristă a infrastructurii critice;
9. elaborează și propune spre avizare proiecte de acte normative pentru modificarea și completarea cadrului normativ național în domeniul protecției antiteroriste a infrastructurii critice;
10. elaborează ghiduri/manuale de proceduri și bune practici în domeniu;
11. organizează instruiri specializate pentru operatori în domeniul asigurării protecției antiteroriste a infrastructurii critice;
12. verifică modul de îndeplinire de către operatori a obligațiilor stabilite în actele normative aferente domeniului;
13. realizează evaluarea și identificarea vulnerabilităților, riscurilor și amenințărilor privind infrastructura critică;
14. verifică starea de protecție antiteroristă a obiectivelor infrastructurii critice și înaintează propuneri privind sporirea nivelului securității acestora;
15. planifică și desfășoară teste antiteroriste la obiectivele infrastructurii critice;
16. organizează măsuri practice de verificare a nivelului de asigurare a protecției fizice a infrastructurii critice (exerciții, antrenamente etc.);
17. emite, în limitele competențelor legale, prescripții obligatorii pentru operatori cu privire la măsurile necesare a fi întreprinse în vederea asigurării securității antiteroriste la obiectivele aflate în gestiune;
18. îndeplinește alte atribuții în domeniu în conformitate cu legislația în vigoare și tratatele internaționale la care Republica Moldova este parte.

Cu referință la procedurile de raportare, Centrul Antiterorist al Serviciului de Informații și Securitate va exercita rolul de coordonator tehnic al procesului de implementare și monitorizare a Programului și Planului, realizând monitorizarea și evaluarea permanentă a rezultatelor atinse. Totodată, Centrul va elabora și realiza, la necesitate, măsuri și acțiuni în vederea reducerii riscurilor de implementare. În același timp, operatorii obiectivelor infrastructurii critice vor asigura raportarea executării prevederilor Programului și Planului conform procedurilor stabilite de legislația în domeniu, sau la solicitarea Centrului Antiterorist.

**PLAN DE ACȚIUNI**

**pentru implementarea Programului Național de consolidare și realizare a măsurilor de protecție antiteroristă a obiectivelor infrastructurii critice pentru anii 2021-2025**

| **Obiective specifice** | **Acțiuni** | **Indicatori de monitorizare** | **Costuri de implementare** | **Termen de realizare** | **Instituție responsabilă** |
| --- | --- | --- | --- | --- | --- |
| 1. Consolidarea mecanismelor de interacțiune cu operatorii obiectivelor infrastructurii critice
 | * 1. Crearea mecanismului de cooperare și interacțiune dintre Centrul Antiterorist al SIS și operatorii obiectivelor infrastructurii critice
 | Mecanism eficient și funcțional creat | În limita bugetelor aprobateÎn limita bugetelor aprobateÎn limita bugetelor aprobate | Semestrul I 2022 | Centrul Antiterorist al SIS Operatorii obiectivelor de infrastructură critică  |
| Interoperabilitate și schimb de informații asigurat | Permanent |
| * 1. Identificarea de către operatorii obiectivelor de infrastructură critică, la nivel de conducere, a responsabililor politicii de securitate
 | Persoane cu funcții de răspundere desemnate prin act normativ intern;Responsabilități specifice introduse în fișa postului  | Trimestrul I 2022 | Operatorii obiectivelor de infrastructură critică |
| Ședințe de lucru, instructaje, mese rotunde pe subiecte de politici de securitate organizate | Centrul Antiterorist al SIS |
| * 1. Desemnarea persoanelor ce vor asigura nemijlocit protecția antiteroristă la fiecare obiectiv de infrastructură critică din gestiune cu informarea Centrului Antiterorist al SIS.
 | Persoane responsabile desemnate prin act normativ intern; responsabilități introduse în fișa postului.Centrul Antiterorist al SIS informat | Operatorii obiectivelor de infrastructură critică |
| 1. Eficientizarea managementului riscurilor la obiectivele de infrastructură critică
 | * 1. Elaborarea și implementarea unor proceduri și politici de securitate instituționale în domeniul infrastructurii critice
 | Proceduri și politici de securitate instituționale în domeniu elaborate și implementate | Trimestrul I 2023 | Operatorii obiectivelor de infrastructură critică Centrul Antiterorist al SIS |
| * 1. Identificarea, evaluarea și înlăturarea vulnerabilităților în scopul protecției antiteroriste a obiectivelor infrastructurii critice
 | Rapoarte de evaluare a riscurilor și vulnerabilităților întocmite și remise în adresa Centrul Antiterorist al SIS | Anual sau la solicitarea Centrului Antiterorist al SIS | Operatorii obiectivelor de infrastructură critică  |
| 1. Consolidarea și eficientizarea mecanismelor și măsurilor de protecție la obiectivele de infrastructură critică
 | * 1. Planificarea în bugetele operatorilor a cheltuielilor pentru eficientizarea și modernizarea sistemelor de protecție și pază la obiectivele de infrastructură critică din gestiune
 | Obiective de infrastructură critică dotate și asigurate cu sisteme de pază și protecție eficiente | Anual | Operatorii obiectivelor de infrastructură critică  |
| * 1. Organizarea, desfășurarea, participarea la măsuri instructiv-practice în domeniul asigurării securității la obiectivelor de infrastructură critică
 | Măsuri instructiv-practice în domeniul asigurării securității la obiectivele de infrastructură critică organizate | Anual | Centrul Antiterorist al SIS |
| Participarea la trening-uri, seminare, conferințe, cursuri de studii specializate | Centrul Antiterorist al SIS Operatorii obiectivelor de infrastructură critică |
| * 1. Sporirea capacităților de pregătire a angajaților responsabili de asigurarea securității la obiectivele de infrastructură critică, în domeniul managementului situațiilor de criză
 | Instructaje de securitate/exerciții de simulare desfășurate | Semestrial | Centrul Antiterorist al SIS Operatorii obiectivelor de infrastructură critică |
| 1. Controlul și verificarea eficienței măsurilor de protecție antiteroristă a infrastructurii critice
 | * 1. Realizarea măsurilor de monitorizare, control și evaluare a nivelului de asigurare a protecției la obiectivele de infrastructură critică
 | Vizite de documentare;teste/exerciții antiteroriste realizate | Anual | Centrul Antiterorist al SIS |
| Rapoarte de evaluare întocmite și remise în adresa operatorilor |
| 1. Optimizarea cadrului juridic național în domeniul organizării și asigurării protecției fizice a infrastructurii critice
 | * 1. Evaluarea legislației în domeniu și identificarea actelor normative care necesită a fi elaborate sau modificate
 | Proiecte de acte normative elaborate și aprobate;Acte normative modificate. | Anual | Centrul Antiterorist al SIS Operatorii obiectivelor de infrastructură critică |
| 1. Dezvoltarea cooperării naționale și internaționale în domeniul protecției antiteroriste a infrastructurii critice
 | * 1. Consolidarea relațiilor de cooperare cu organisme internaționale și alți parteneri în domeniul managementului infrastructurii critice
 | Relații de cooperare stabilite, schimb de experiență și bune practici realizat. | Anual | Centrul Antiterorist al SIS Operatorii obiectivelor de infrastructură critică |
| * 1. Perfecționarea profesională continue a angajaților din cadrul Centrului Antiterorist al SIS și personalului responsabili de asigurarea securității la obiectivele de infrastructură critică
 | Participarea la trening-uri, seminare, conferințe, cursuri de studii în țară și peste hotare |
| Permanent | Centrul Antiterorist al SIS Operatorii obiectivelor de infrastructură critică |